РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 08

от заседание на комисия ”Управление на собствеността”
към Пленума на Висшия съдебен съвет, проведено на 13.03.2019 г.

Днес, 13.03.2019 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Олга Керелска
                                                                                       Пламена Цветанова
                                                                                       Огнян Дамянов
                                                                                       Боян Новански

ОТСЪСТВА: Стефан Гроздев.

           От администрацията на ВСС присъстваха: инж. Стоянка Георгиева – и.д. директор на дирекция „Управление на собствеността на съдебната власт”, Иванка Христова – началник отдел „Управление на собствеността“, инж. Димитър Шиклев – главен експерт в отдел „Инвестиции и строителство“, инж. Надежда Стоянова – главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Анжела Цветанова – старши експерт – юрист в отдел „Управление на собствеността“, Надежда Петрова – старши експерт – икономист в отдел „Управление на собствеността“.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

1. Съгласуване на проект на решение на Министерски съвет за безвъзмездно предоставяне за управление на част от имот – публична държавна собственост, на Висшия съдебен съвет.

І. Съвместно заседание с Комисия „Бюджет и финанси” към Пленума на ВСС – в зала 312 от 10,00 часа

1. ОТНОСНО: Изпълнение на решение на Комисия „Бюджет и финанси“ към Пленума на ВСС по протокол № 8/27.02.2019 г., т. 9, във връзка с предоставяне на актуални оферти за извършване на одит на системата за отопление, вентилация и климатизация на Административен съд гр. Перник.

След проведено обсъждане на съвместно заседание на комисия „Бюджет и финанси” и комисия „Управление на собствеността“ на Висшия съдебен съвет е прието решение по протокол № 1/13.03.2019 г., т. 1.

2. ОТНОСНО: Изпълнение на решение на Комисия „Бюджет и финанси“ към Пленума на ВСС по протокол № 8/27.02.2019 г., т. 8, във връзка с предоставяне на актуални оферти за извършване на текущ вътрешен ремонт на три съдебни зали в сградата на Районен съд гр. Стара Загора, на стойност 49 690,50 лв. с ДДС.

След проведено обсъждане на съвместно заседание на комисия „Бюджет и финанси” и комисия „Управление на собствеността“ на Висшия съдебен съвет е прието решение по протокол № 1/13.03.2019 г., т. 2.

ІІ. Инвестиционна дейност – заседанието продължава в зала 512

3. ОТНОСНО: Среща с главния прокурор на Република България и с главния секретар на Администрацията на главния прокурор относно възлагане на обществена поръчка с предмет: „Проектиране и извършване на основен ремонт на Учебна база „Цигов чарк“ от Прокуратурата на Република България.

По направеното предложение беше проведено гласуване, като четирима /г-н Евгени Диков, г-н Огнян Дамянов, г-жа Пламена Цветанова и г-н Боян Новански/ гласуваха „За“, а един /г-жа Олга Керелска/ –  гласува „Въздържал се“.

 КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА за целесъобразно и необходимо  предоставянето на упражняване на правомощия на възложител съгласно чл. 5, ал. 2 , т. 7 от ЗОП във връзка с възлагането и реализирането на обект: „Основен ремонт  на Учебна база „Цигов чарк“, гр. Батак“ на Прокуратурата на Република България.
Мотиви: Обект „Основен ремонт на Учебна база „Цигов чарк“ е включен в Инвестиционната програма на ВСС за 2018 г. с  прогнозна сметна стойност 2 500 000 лева, период на изпълнение 2019-2020 г. и годишна задача за 2019 г. – 400 000 лева.
В писмо рег. № ВСС-1938/06.03.2019 г. са изложени обстоятелства относно спешността и аварийността на ремонта, поради което е необходимо предприемане на своевременни действия по възлагане на обществена поръчка.
3.2. ИЗВЪРШВАНЕТО   на  разход  за консултантска услуга за упражняване на строителен надзор и осъществяване на инвеститорски контрол на обекта е необходим и целесъобразен. Разходът е с прогнозна стойност 62 500 лева с ДДС. Средствата са по § 51-00 “Основен ремонт на ДМА“ за сметка на „Неразпределен резерв за проектиране и основен ремонт на сгради“, с годишна задача за 2019 г. –  20 000 лева.
Мотиви: Дейностите по осъществяване на контрол на качеството на материалите и на договорените строителни и монтажни работи, спазването на технологичната последователност при изпълнението им, както и контрол по закона за безопасни условия на труд и други задачи, свързани с обекта, е необходимо да бъдат възложени на консултант по смисъла на ЗУТ.
3.3. ИЗПРАЩА решението от настоящия протокол на Комисия „Бюджет и финанси“, за извършване на корекция на бюджета на Прокуратурата на Република България с цел осигуряване на средства за реализиране на годишните задачи за 2019 г. за обекта в размер на 420 000 лева, след решение на Пленума на ВСС по т. 3.4.
3.4. ПРЕДЛАГА на Пленума на ВСС да вземе следното решение:
1.	 Главният прокурор на Република България да упражни правомощията си по чл. 5, ал. 2, т. 7 от ЗОП във връзка с организирането, провеждането  и възлагането на обществена поръчка с предмет: „Основен ремонт на Учебна база „Цигов чарк“.
3.5. ВНАСЯ предложението като редовна точка в следващото редовно заседание на Пленума на Висшия съдебен съвет.

4. ОТНОСНО: Доклад от инж. Надежда Стоянова – главен експерт в отдел „Инвестиции и строителство“, дирекция „УССВ“ във връзка с писмо от главния архитект на Община Несебър с вх. № ВСС-12857/11.02.2019 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА доклада на инж. Надежда Стоянова – главен експерт в отдел „Инвестиции и строителство“, дирекция „Управление на собствеността на съдебната власт“, в АВСС.
4.2. УКАЗВА на председателя на Районен съд гр. Несебър да предприеме необходимите действия за изработване и процедиране изменение на действащия ПУП – ПЗ и РУП за УПИ ХХ в кв. 55 по плана на гр. Несебър по реда на ЗУТ и в съответствие с действащата нормативна уредба.
4.3. УКАЗВА на председателя на Районен съд гр. Несебър да предприеме необходимите действия за възлагане на услуга за извършване на предпроектни проучвания във връзка с инвестиционните намерения за надстрояване и пристрояване на съществуваща съдебна сграда, находяща се на ул. „Иван Вазов“ № 23, УПИ ХХ в кв. 55 по плана на гр. Несебър.
4.4. УКАЗВА на председателя на Районен съд гр. Несебър да представи на КУС прогнозна стойност с искане за финансиране на услугите по т. 4.2. и т. 4.3.
4.5. ИЗПРАЩА решението по т. 4 от настоящия протокол на председателя на Районен съд гр. Несебър, за сведение и изпълнение.

5. ОТНОСНО: Доклад от инж. Димитър Шиклев – главен експерт в отдел „Инвестиции и строителство“, дирекция „УССВ“ във връзка с писмо от главния архитект на Община Бургас с вх. № ВСС-12946/09.01.2019 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. УКАЗВА на председателя на Окръжен съд гр. Бургас да предприеме необходимите действия за изработване и процедиране изменение на действащия ПУП – ПЗ и РУП за УПИ I, кв.126 по плана на Централна градска част - гр. Бургас, отразен в кадастралната карта на града като ПИ с идентификатор 07079.612.182 по реда на ЗУТ и в съответствие с действащата нормативна уредба. 
5.2. УКАЗВА на председателя на Окръжен съд гр. Бургас да предприеме необходимите действия за възлагане на услуга за извършване на  предпроектни проучвания във връзка с инвестиционните намерения за надстрояване на съществуваща съдебна сграда, находяща се в гр. Бургас, ул. „Александровска“ № 101, УПИ I, кв.126 по плана на Централна градска част - гр. Бургас.
5.3. УКАЗВА на председателя на Окръжен съд гр. Бургас да представи на КУС прогнозна стойност с искане за финансиране на услугите по т. 5.2 и т. 5.3. 
5.4. ИЗПРАЩА решението по т. 5 от настоящия протокол на председателя на Окръжен съд гр. Бургас, за сведение и изпълнение.
5.5. КАНИ г-н Георги Чолаков – председател на Върховния административен съд на следващо заседание на Комисия „Управление на собствеността“ към Пленума на ВСС, във връзка с имот, находящ се в гр. Бургас, ул. „Жени Патева“ № 1.
5.6. ВЪЗЛАГА на експертните сътрудници към Комисия „Управление на собствеността“ към Пленума на ВСС да представят информация за възложените им и неприключени преписки за следващото заседание на Комисията.

6. ОТНОСНО: Писмо с рег. № ВСС-2533/22.02.2019 г. от директора на дирекция „Бюджет и финанси“ във връзка с писмо от председателя на Районен съд гр. Карлово с вх. № ВСС-2533/21.02.2019 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Изплатената от Районен съд гр. Карлово сума в размер на 660,00 /шестстотин и шестдесет/ лева с включено ДДС по приложените фактури издадени от „Електроразпределение Юг“ ЕАД подлежи на възстановяване.

Мотиви: Обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, не е въведена в експлоатация и на основание чл. 388, ал. 2 и § 82, ал. 1 от Закона за съдебната власт /ДВ, бр. 28 от 2016 г./, Висш съдебен съвет следва да осигури средствата представляващи такса за извършена услуга от „Електроразпределение Юг“ ЕАД.

6.2. ВЪЗСТАНОВЕНАТА сума да е за сметка на § 10-00 „Издръжка“.

6.3. ИЗПРАЩА решението по т. 6 от настоящия протокол на Комисия „Бюджет и финанси”, за  корекция на бюджета на  Районен съд гр. Карлово.

7. ОТНОСНО: Упълномощаване  на административните ръководители на РС Луковит и РС Бяла, с оглед разпоредбите на чл. 161, ал. 1 от ЗУТ, в качеството му на възложител по ЗУТ да подават заявления, получават документи, съгласуват документация и сключват договори за присъединяване към техническата инфраструктура за обектите със съответните държавни и общински органи, както и с експлоатационните дружества.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРЕДЛАГА на Пленума на Висшия съдебен съвет да вземе следното решение:

1.1. УПЪЛНОМОЩАВА административния ръководител на  Районен съд гр. Луковит в качеството му на възложител по ЗУТ да подава заявления, получава документи, съгласува документация и сключва договори за присъединяване към техническата инфраструктура със съответните държавни и общински органи, както и с експлоатационните дружества за обект: “Основен ремонт и преустройство на съществуваща пететажна сграда, находяща се в гр. Луковит, ул. „Милин камък“ № 2“.

Мотиви: С оглед разпоредбите на чл. 161, ал. 1 от ЗУТ, възложител е собственикът на имота, лицето, на което е учредено право на строеж в чужд имот, и лицето, което има право да строи в чужд имот по силата на закон.

1.2. Решението да се изпрати на административния ръководител на Районен съд гр. Луковит, за действия по компетентност.

2.1. УПЪЛНОМОЩАВА административния ръководител на  Районен съд гр. Бяла в качеството му на възложител по ЗУТ да подава заявления, получава документи, съгласува документация и сключва договори за присъединяване към техническата инфраструктура със съответните държавни и общински органи, както и с експлоатационните дружества за обект: “Изграждане на нова административна сграда за органите на съдебната власт, гр. Бяла“.  

Мотиви: С оглед разпоредбите на чл. 161, ал. 1 от ЗУТ, възложител е собственикът на имота, лицето, на което е учредено право на строеж в чужд имот, и лицето, което има право да строи в чужд имот по силата на закон.

2.2. Решението да се изпрати на административния ръководител на Районен съд гр. Бяла, за действия по компетентност.

7.2. ВНАСЯ предложението като редовна точка в следващо редовно заседание на Пленума на Висшия съдебен съвет.

-	Текущи ремонти:

8. ОТНОСНО: Писмо от и.ф. председателя на Районен съд гр. Велинград с вх. № ВСС-2410/19.02.2019 г. с искане за отпускане на средства за изграждане на два броя водосборни шахти, оборудването им с автоматични потопяеми помпи и отвеждане на водите в уличната канализация на стойност 1 600 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

 8.1. Извършването на разход за  изграждане на два броя водосборни шахти, оборудването им с автоматични потопяеми водни помпи и отвеждане на водите в уличната канализация е целесъобразно. Стойността на разхода е определена на  1 380 лв. с ДДС съгласно най-ниската оферта - на фирма „ВЕЛИПЛАСТ“ ЕООД. 

Мотиви: Исканият ремонт е авариен, текущ. Извършените СМР поотделно са под прага на същественост. Съгласно приложените оферти най-ниската стойност е 1 380 лв. с ДДС. Разходът е неотложно необходим, поради наводнения в сградата след обилни дъждове. 

8.2. ИЗПРАЩА решението по т. 8 от настоящия протокол на Комисия „Бюджет и финанси”, за  корекция на бюджета на  Районен съд гр. Велинград.

8.3. ВЪЗЛАГА на дирекция „Управление на собствеността на съдебната власт“ да предприеме необходимите действия за промяна на приетите с решение на Пленума на ВСС по протокол № 1/18.01.2018 г., т. 7 Правила за предоставяне на средства за текущи ремонти в сгради на съдебната власт по повод искания на административните ръководители на органите на съдебната власт. В проекта на правила да бъде предвиден текст с указание към административните ръководители на ОСВ – в изисканите оферти по отношение на извършване на текущите ремонти да бъде посочван срокът на валидността им. Проектът на правила да бъде съгласуван с дирекция „Бюджет и финанси“ и дирекция „Правна“.

ІІІ. Управление на собствеността

9. ОТНОСНО: Доклад от Анжела Цветанова – старши експерт – юрист в отдел „Управление на собствеността“, дирекция „УССВ“ относно анекс към договор за безвъзмездно предоставяне правото на управление върху част от недвижим имот – частна държавна собственост – гаражна клетка № 6, за нуждите на Районна прокуратура гр. Русе.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРЕДЛАГА на Пленума на Висшия съдебен съвет да вземе следното решение:

1.1. УПЪЛНОМОЩАВА представляващия Висшия съдебен съвет да подпише анекс № 1 към договор № 96-00-105/30.11.2017 г. за безвъзмездно предоставяне правото на управление върху част от недвижим имот – частна държавна собственост, представляващ гаражна клетка № 6, намиращ се в гр. Русе, ул. „Муткурова“ № 30, за нуждите на Районна прокуратура гр. Русе, за моторно превозно средство с рег. № Р 7330 КК, марка „Опел Астра“.

9.2. ВНАСЯ предложението като редовна точка в следващо редовно заседание на Пленума на Висшия съдебен съвет.

10. ОТНОСНО: Доклад от Анжела Цветанова – старши експерт – юрист в отдел „Управление на собствеността“, дирекция „УССВ“ относно проект на договор за управление на недвижим имот – частна държавна собственост, представляващ апартамент № 7, в гр. София, ул. „Калиманци“ № 7, ет. 2, предоставен безвъзмездно на ВСС за нуждите на ПРБ.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА г-н Евгени Диков – член на Висшия съдебен съвет и председател на Комисия „Управление на собствеността“ към Пленума на ВСС да сключи договор за безвъзмездно предоставяне за управление на недвижим имот – частна държавна собственост на Висш съдебен съвет за нуждите на Прокуратурата на Република България, намиращ се в гр. София, район „Оборище“, ул. „Калиманци“ № 7, ет. 2, представляващ апартамент № 7, състоящ се от стая, хол, кухня и сервизни помещения със застроена площ от 65,94 кв.м., заедно с мазе и таван и със съответните идеални части от общите части на сградата и от мястото, описан в Акт за частна държавна собственост № 0257/29.01.2001 г., одобрен от областния управител на област София.
2. ВЪЗЛАГА на дирекция „Управление на собствеността на съдебната власт“ да организира необходимите действия по приемането на имота по т. 1.

10.2. ВНАСЯ предложението като редовна точка в следващо редовно заседание на Пленума на Висшия съдебен съвет.

11. ОТНОСНО: Разпределение на ползването на помещенията в Съдебна палата – Дупница.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОТЛАГА вземането на решение по т. 11 от настоящия дневен ред за следващото заседание на Комисията.
11.2. ВЪЗЛАГА на Анжела Цветанова – старши експерт – юрист в отдел „Управление на собствеността“ да комплектова преписката със съответните решения на Върховния административен съд във връзка с обжалваната заповед на министъра на правосъдието. Да се изиска мотивирано становище от административните ръководители на РС гр. Дупница и РП гр. Дупница във връзка с необходимостта от ползването на помещение /библиотека/, находящо се на 4-тия етаж в Съдебна палата – гр. Дупница .

12. ОТНОСНО: Доклад от Лидия Кирилова – главен експерт в отдел „Управление на собствеността“, дирекция „УССВ“ относно уреждане на имотните взаимоотношения между МВР и Пленума на ВСС, свързани със собствеността на имотите, предоставени за нуждите на Следствените отдели към Окръжните прокуратури в страната.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ОТТЕГЛЯ т. 12 от настоящия дневен ред, поради липсата на изготвен проект на решение.

13. ОТНОСНО: Възлагане стопанисването на имот, находящ се в гр. Луковит, ул. „Милин камък“ № 2 на административния ръководител на Районен съд гр. Луковит.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРЕДЛАГА на Пленума на Висшия съдебен съвет да вземе следното решение:

1. ОТМЕНЯ решението си по т. 22 от протокол № 6/16.02.2017 г. в раздел III Област Ловеч, т. 7 „На административния ръководител на Районна прокуратура – гр. Луковит, ул. „Милин камък“ № 2“.
2. СЪЗДАВА нова т. 7 в раздел  III. Област Ловеч по т. 22 от протокол № 6/16.02.2017 г., а именно: „На административния ръководител на Районен съд гр. Луковит недвижимия имот, намиращ се в гр. Луковит, ул. „Милин камък“ № 2“.

13.2. ВНАСЯ предложението като редовна точка в следващото редовно заседание на Пленума на Висшия съдебен съвет.

14. ОТНОСНО: Разни.
Отваряне и разглеждане на ценови оферти за извършване на „Основен ремонт и обзавеждане на апартаменти, находящи се в гр. София, район „Студентски”, ж.к. Дървеница, бл. 9, вх. Г, ет. 2, ап. 68 и в район „Триадица”, бул. „Патриарх Евтимий” № 45, ет. 4, ап. 13.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1.1. ОТВАРЯ постъпилите оферти за извършване на „Основен ремонт и обзавеждане на апартамент, находящ се в гр. София, район Студентски, ж.к. „Дървеница“, бл. 9, вх. Г, ет. 2, ап. 68, подадени от кандидатите в определения срок, както следва:

- Предложение от „КБ ИНЖЕНЕРИНГ“ ЕООД с вх. № ВСС-3114/07.03.2019 г., с обособени 38 позиции, оферирана цена в размер на 49 616,64 /четиридесет и девет хиляди шестстотин и шестнадесет и 0,64/ лева без ДДС, срок за изпълнение 55 работни дни.
- отворена Оферта от „ЛИТ СТРОЙ“ ЕООД с вх. № ВСС-3113/08.03.2019 г., с обособени 21 позиции, оферирана цена в размер на 49 774,20 /четиридесет и девет хиляди седемстотин седемдесет и четири и 0,20/ лева без ДДС, срок за изпълнение 65 работни дни и валидност на офертата 30 дни.
- Офертна документация от „Хаси Груп“ ЕООД с вх. № ВСС-3115/08.03.2019 г., с обособени 162 позиции, оферирана цена в размер на 49 513,68 /четиридесет и девет хиляди петстотин и тринадесет и 0,68/ лева без ДДС, срок за изпълнение 45 работни дни.

14.1.2. ОПРЕДЕЛЯ за изпълнител за извършване на  „Основен ремонт и обзавеждане на апартамент, находящ се в гр. София, район Студентски, ж.к. „Дървеница“, бл. 9, вх. Г, ет. 2, ап. 68, за нуждите на Висш съдебен съвет „Хаси Груп“ ЕООД с предложена цена в размер на 49 513,68 /четиридесет и девет хиляди петстотин и тринадесет и 0,68/ лева без ДДС и срок за изпълнение - 45 работни дни.

Мотиви: От представените от „Хаси Груп“ ЕООД документи е видно, че фирмата  е участвала в изграждането на всякакъв вид търговски, промишлени и жилищни сгради като залага на високи стандарти при осъществяване на възложените й обекти, коректност при изпълнение на поетите задължения и качество и експедитивност при изграждането им.
В сравнение с „КБ ИНЖЕНЕРИНГ“ ЕООД и „ЛИТ СТРОЙ“ ЕООД,  „Хаси Груп“ е представила най-изгодната офертна документация за извършване на  „Основен ремонт и обзавеждане на апартамент, находящ се в гр. София, район студентски, ж.к. „Дървеница“, бл. 9, вх. Г, ет. 2, ап. 68, за нуждите на Висш съдебен съвет с обособени 162 позиции, оферирана най-ниска цена в размер на 49 513,68 /четиридесет и девет хиляди петстотин и тринадесет и 0,68/ лева без ДДС, както и най-кратък срок за изпълнение на заданието - 45 работни дни.

14.1.3.ИЗПРАЩА решението по т. 14.1.2. от настоящия протокол чрез Главния секретар на ВСС на дирекция „Правна“  в АВСС и на дирекция „Управление на собствеността на съдебната власт“, за предприемане на съответните последващи действия.

14.2.1. ОТВАРЯ постъпилите оферти за извършване на „Основен ремонт и обзавеждане на апартамент, находящ се в гр. София, район „Триадица”, бул. „Патриарх Евтимий” № 45, ет. 4, ап. 13, подадени от кандидатите в определения срок, както следва:

- Ценова оферта от „БИЛДНЕР“ ЕООД с вх. № ВСС-2954/05.03.2019 г., с обособени 139 позиции за СМР и 20 позиции за обзавеждане, оферирана цена в размер на 32 306,20 /тридесет и две хиляди триста и шест и 0,20/ лева – за изпълнение на СМР и 13 006,50 /тринадесет хиляди и шест и 0,50/ лева и обща стойност 45 312,70 /четиридесет и пет хиляди триста и дванадесет и 0,70/ лева без ДДС, със срок за изпълнение на СМР – основен ремонт – до 60 календарни дни и срок за обзавеждане – до 7 календарни дни.
- Оферта от „СТЕПС“ ЕООД с вх. № ВСС-3030/06.03.2019 г., с обособени 12 позиции за СМР и 6 позиции за обзавеждане, оферирана цена в размер на 50 000 /петдесет хиляди/ лева без ДДС, със срок за изпълнение на СМР – основен ремонт – 60 работни дни и срок за обзавеждане – 20 работни дни.
- Оферта от „ВМВ БИЛД“ ООД с вх. № ВСС-3031/06.03.2019 г., с обособени 18 позиции за СМР и 5 позиции за обзавеждане, оферирана цена в размер на 35 550 /тридесет и пет хиляди петстотин и петдесет/ лева – за изпълнение на СМР и 13 300 /тринадесет хиляди и триста/ лева и обща стойност 48 850 /четиридесет и осем хиляди осемстотин и петдесет/ лева без ДДС, със срок за изпълнение на СМР и обзавеждане - 60 работни  дни и валидност на офертата – 30 календарни дни.

14.2.2. ОПРЕДЕЛЯ за изпълнител за извършване на  „Основен ремонт и обзавеждане на апартамент, находящ се в гр. София,   район „Триадица”, бул. „Патриарх Евтимий” № 45, ет. 4, ап. 13, за нуждите на Висш съдебен съвет „БИЛДНЕР“ ЕООД с предложена цена в размер на 45 312,70 /четиридесет и пет хиляди триста и дванадесет и 0,70/ лева без ДДС и срок на извършване на услугата – за СМР – основен ремонт – до 60 календарни дни и срок за обзавеждане – до 7 календарни дни.

Мотиви: От представените от „БИЛДНЕР“ ЕООД са представени Сертификати ISO 90001:2015; ISO 14001:2015; ISO 18001:2007, Застраховка професионална отговорност в строителство и групи и категории строежи, за които е вписан строителя.
В сравнение със „СТЕПС“ ЕООД и „ВМВ БИЛД“ ООД , „БИЛДНЕР“ ЕООД е представила най-изгодната офертна документация за извършване на  „Основен ремонт и обзавеждане на апартамент, находящ се в гр. София, район „Триадица”, бул. „Патриарх Евтимий” № 45, ет. 4, ап. 13, за нуждите на Висш съдебен съвет, с обособени 139 позиции за извършване на СМР и 20 позиции за обзавеждане, оферирана най-ниска цена в размер на 32 306,20 /тридесет и две хиляди триста и шест и 0,20/ лева – за изпълнение на СМР и за обзавеждане - 13 006,50 /тринадесет хиляди и шест и 0,50/ лева и обща стойност 45 312, 70 /четиридесет и пет хиляди триста и дванадесет и 0,70/ лева без ДДС, както и най-кратък срок за изпълнение на СМР – основен ремонт – до 60 календарни дни и срок за обзавеждане – до 7 календарни дни.

14.2.3.ИЗПРАЩА решението по т. 14.2.2. от настоящия протокол чрез Главния секретар на ВСС на  дирекция „Правна“ в АВСС и на дирекция „Управление на собствеността на съдебната власт“, за предприемане на съответните последващи действия.

Допълнителни точки, включени за разглеждане
в заседание на Комисия „Управление на собствеността”

15. ОТНОСНО: Съгласуване на проект на решение на Министерски съвет за безвъзмездно предоставяне за управление на част от имот – публична държавна собственост, на Висшия съдебен съвет.
Проект!

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

15.1. ПРЕДЛАГА на Пленума на Висшия съдебен съвет да вземе следното решение:

1. ИЗРАЗЯВА положително становище по проекта на решение на Министерски съвет за безвъзмездно предоставяне за управление на част от имот – публична държавна собственост, намиращ се в област София, Столична община, град София, район „Оборище“, ул. „Черковна“ № 90, на Висшия съдебен съвет.

2. На основание чл. 32, ал. 1 от Устройствения правилник на Министерски съвет и на неговата администрация СЪГЛАСУВА предложения проект на решение на Министерски съвет за безвъзмездно предоставяне за управление на част от имот – публична държавна собственост, на Висшия съдебен съвет, без забележки.

3. ИЗПРАЩА настоящото решение ведно със становището на главния секретар на Министерство на регионалното развитие и благоустройството в срока, определен в чл. 34, ал. 1 от Устройствения правилник на Министерския съвет и неговата администрация.

15.2. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 14.03.2019 г.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/      ЕВГЕНИ ДИКОВ